คือหนูมีอาการเบื่อหน่ายชีวิตทำอะไรก็ไม่มีความสุข รู้สึกเกลียดตัวเองมากๆเรยถึงขั้นชอบทำร้ายตัวเอง เเละมีอาการนอนไม่หลับบ่อยมากบางทีนอนไม่หลับเป็นอาทิตย์ เริ่มเหม่อเวลาเรียนเรียนไม่รู้เหมือนเมื่อก่อนการเรียนเริ่มเเย่ลง เครียดปัญหาที่บ้านร้องไห้บ่อย ไม่อยากออกไปเจอใครอยากอยู่คนเดียวไม่มีความสุขเรยค่ะ เรยไปปรึกษาเพื่อนที่สนิท บอกว่า อาจจะเสี่ยงเป็นโรคซึมเศร้า อยากรู้ว่าเเบบนี้เสี่ยงเป็นหรือป่าว หนูควรทำยังไงดี
 การจะคิดว่าเป็นโรคซึมเศร้าหรือไม่ จะต้องมีอาการเบื่อหน่าย ต่อชีวิต คิดทำร้ายตนเอง หลีกเลี่ยงสังคม ไม่ดีขึ้นใน 2 สัปดาห์ หรืออาจต้องทำแบบสอบถามเพื่อคัดกรองโรคซึมเศร้า 2Q / 8 Q/9 Q ก่อน เป็นการคัดกรองขั้นต้นครับ บางคนเป็นแค่มีอาการเครียดคิดมาก ปริวิตก เลยเบื่อหน่ายชีวิตก็มี ถ้านอนไม่หลับนานๆ และ คิดทำร้ายตัวเองก็เสี่ยงต่อโรคนี้ได้ครับข้อปฏิบัติ ควรหลีกเลี่ยงอยู่คนเดียว หากิจกรรมทำ เล่นกีฬาให้เหนื่อยไปเลยจะได้นอนหลับได้สนิท พักผ่อนให้เต็มที่ หาคนที่รู้ใจเป็นทีพึ่งได้ให้คำแนะนำ ปรึกษาปัญหาชีวิต จำไว้ว่าทุกปัญหานั้นมีทางออกไม่หมดสิ้นหวัง ถ้าแก้ไม่ได้ก็ปล่อยมันไป ช่างมัน นั่งสมาธิ สวดมนค์ ดูหนังฟังเพลงให้สบายใจ หรือท่องเที่ยวเปลี่ยนสิ่งแวดล้อมที่จำเจแบบเก่าในการรักษาโรคซึมเศร้า ถ้าแบบสอบถามแล้ว แพทย์เห็นว่าเข้าข่ายจะเป็นโรคนี้มีวิธีรักษา คือ1.การใช้ยาต้านโรคซึมเศร้า2.จิต -กิจกรรมบำบัด เป็นกิจกรรมหมู่ วิธีแก้ปัญหาด้วยตนเอง การปรับทัศนคติต่อสังคม หาที่ปรึกษา นักจิตวิทยา3.วิธีสุดท้าย คือการกระตุ้น เซลล์สมองถ้าอาการไม่ดีขึ้น ในสองสัปดาห์ควรไปปรึกษาจิตแพทย์ดีกว่าครับกรุณาอ่านเรื่องโรคซึมเศร้าได้ที่นี่